text: Danfoss vender underskud til overskud 
  30 august 2010 kl. 10.38
  I første halvår af 2010 er det gået så godt hos Danfoss-koncernen, at de nu opjusterer forventningerne til resten af årets indtjening.
  I 2009 havde Danfoss et underskud på 660 millioner kroner. Nu er resultaterne vendt. 
  Koncernen er kommet ud af første halvår af 2010 med et overskud på 1,2 milliarder kroner. 
  Omsætningen for årets første seks måneder blev i alt 15,8 millarder kroner.  
  De gode resultater får derfor koncernen til at opjustere forventningerne til resten af 2010 med 400 millioner kroner.
  